जीवनका सकारात्मक पक्षलाई ध्यानमा राखेर आजभोलि बोलीवचनलाई पनि परिष्कृत गर्दै जाने गरिएको छ । यस सन्दर्भमा हिजोका सम्बोधन शब्दहरू, जस्तै– अपाङ्ग, अन्धा, विकलाङ्ग आदिलाई वैकल्पिक शब्दहरूले विस्थापन गर्दै आएका छन् । पश्चिमी देशहरूले अपाङ्ग या अक्षम व्यक्ति (Disabled Person) को विकल्पमा ‘फरक क्षमता भएका व्यक्ति’ (Differently Abled Person) भन्ने सम्बोधन प्रचलनमा ल्याएका छन् । यसै गरेर, तिनलाई विशेष आवश्यकता भएका व्यक्ति (Special Need Person) पनि भन्ने चलन छ ।
